Dominik György

BcA. Dominik György (* 5. jún 1998, Veľký Krtíš) je slovenský filmový režisér a herec.

Životopis 
Dominik György sa narodil 5. júna 1998 vo Veľkom Krtíši. Filmu sa venuje už od svojich deviatich rokov, jeho prvým amatérskym snímkom bol animovaný film Titanic (2008) s hodinovou stopážou, ktorý animoval technológiou stop-motion a celý sa odohrával na jeho vlastnoručne vyrobenom sedemmetrovom modeli lode Titanic.

Keď mal dvanásť rokov, natočil produkčne náročný, celovečerný amatérsky film, adaptáciu rozprávky Alica v krajine zázrakov, podľa predlohy od Lewisa Carrolla, vďaka ktorej sa svojpomocne naučil základy filmového jazyka, či tvorbe vizuálnych efektov. Detské filmovanie uzavrel kontroverzným filmom Different (2013), vďaka ktorému získal uznanie na rôznych domácich a svetových filmových festivaloch, napríklad v Taliansku, Japonsku, či Spojených štátoch –, pričom na mnohých z nich získal aj ocenenia.

Stredná škola 
V rokoch 20132017 študoval odbor kamery, strihu a zvuku na Súkromnej strednej umeleckej škole filmovej v Košiciach, kde počas štúdia natočil filozofickú filmovú zbierku Sedem smrteľných hriechov a film Smrť umenia, ktorý v symbolickej rovine rozpráva lyrický príbeh o láske umenia a komercie.

Vysoká škola 
V rokoch 20172021 študoval odbor hranej réžie na Filmovej a televíznej fakulte Akadémie múzických umení v Prahe (FAMU). Počas štúdia nakrútil šesť medzinárodne úspešných krátkych a stredometrážnych filmov. Vo svojej tvorbe pracuje s obsahovou a formálnou štylizáciou, ktorú stavia do kontrastu s reálnymi a vážnymi spoločenskými témami.

V prvom ročníku natočil film Příští zastávka (2018), ktorý mohlo slovenské publikum vidieť na študentskom filmovom festivale Áčko. Film vznikol na zadanie “veľká etuda” a mal svetovú premiéru na tureckom festivale 5th CONTACT Student Film Festival Izmir, kde sa v súťažnej sekcii umiestnil medzi finálnou top päťkou a FAMU ho prihlásila aj na amerického študentského Oscara. Film sa nakrúcal na analógovú technológiu 16 mm farebného filmu. Pojednáva o toxickom vzťahu matky a jej hendikepovaného syna, ktorému sa svojskou hrou na stevardku a šoféra snaží nahradiť terapiu a zároveň splniť jeho detský sen.

V tom istom roku sa mu podarilo natočiť film Tatínek pod stromek (2018), ktorý sa premietal v sekcii krátkych filmov Filmovej a televíznej fakulty Akademie múzických umění (FAMU) na Filmovom festivale inakosti. Pojednáva o príbehu transrodového otca, ktorý na Vianoce nečakane navštívi svoju bývalú manželku a svoje deti, pričom ale netuší, že si za neho našli náhradu.

V druhom ročníku natočil film Sviňe (2019), ktorý mohli diváci a diváčky taktiež vidieť na filmovom festivale Áčko. Film je komediálnou satirou na dnešnú spoločnosť, ktorá sleduje príbeh šialenej sériovej nevesty, ktorá sa bojí žiť a zomrieť sama, preto sa za každú cenu snaží rýchlo vydať a to za hocikoho.

V roku 2020 natočil film s názvom Ďalšia, ktorý pojednáva o téme ľudských práv a slobôd žien, ktorého príbehom nás sprevádza mladá zúfalá dievčina, ktorá sa rozhodla podstúpiť interrupciu za tých najnehostinnejších podmienok bývalého Československa v roku1989.

V tom istom roku režíroval film s názvom Dotýkání, ktorý pojednáva o kontroverznej a tabuizovanej téme súrodeneckého incestu, ktorého príbehom nás sprevádzajú dvaja malí zmätení bratia počas svojho raného sexuálneho sebaobjavovania a vzájomného nepochopenia. Tento film získal v roku 2021 hlavnú cenu na medzinárodnom filmovom festivale Children Care Film Festival v Paríži.

Posledným študentským filmom je stredometrážny hraný film „Tatína“ (2020), ktorý je pokračovaním príbehu o transrodovom otcovi, ktorý čelí polemike o svojej pravej identite. Film ale zatiaľ nie je oficiálne verejne vydaný pre festivalové či komerčné účely.

Súčasnosť 
Od roku 20202022 bol členom poradného zboru Národného Osvetového Centra v Bratislave na úseku audiovízie.

V súčasnosti sa okrem réžie venuje aj herectvu. Momentálne pracuje na vývoji celovečerného debutového filmu „Dom uprostred“ z obdobia Druhej svetovej vojny s produkčnou spoločnosťou Furia Film, s.r.o..

Filmografia

Réžia 
 2020 – The Next One (Ďalšia) – študentský film FAMU,
 2020 – The Touching (Dotýkání) – študentský film FAMU,
 2019 – Swine or Somebody to Love (Svině) – študentský film FAMU,
 2018 – The Next stop (Příští zastávka) – študentský film FAMU,
 2018 – He was here (Tatínek pod stromek) – študentský film FAMU,
 2017 – Death of Art (Smrť umenia) – študentský film SSUŠF v Košiciach (maturitný film),
 20142016 – Sedem smrteľných hriechov: I. Pýcha, II. Lakomstvo, III. Hnev, IV. Závisť, V. Smilstvo, VI. Obžerstvo, VII. Lenivosť – filmová zbierka študentských filmov SSUŠF v Košiciach,
 2013 – Different – amatérsky videoklip,
 2012 – Alica v krajine zázrakov – amatérsky celovečerný hraný film,
 2010 – Bláznivý Kristián – amatérsky celovečerný hraný film,
 2010 – Po stopách zločinu – amatérsky celovečerný hraný film,
 20092010 – Zbierka príbehov z každodenného života (4. série) – amatérsky hraný seriál,
 2008 – Titanic – amatérsky celovečerný animovaný film.

Herectvo 

 2022 – art director / scénograf, scenárista a umelecký grafik v seriáli Tv JOJ „Prokurátorka”,
 2021 – herec v slovenskom seriáli Tv JOJ “Iveta”,
 2020 – herec v slovenskom celovečernom hranom filme „O liečivej vode”,
 2019 – herec v nemeckom seriáli produkčnej spoločnosti Netflix “Tribes of Europa”,
 2017 – herec v česko-slovenskom koprodukčnom TV seriáli RTVS „Inšpektor Max”,
 2015 – herec v slovenskom celovečernom hranom filme “Johankino tajomstvo”.

Ocenenia (výber) 
 UNICA – Celosvetový filmový kongres amatérskeho filmu,
 Weihnachtsfilmfestival: 4th International Festival of unconventional Christmas Films – Medzinárodný festival nekonvenčných Vianočných filmov – Nemecko,
 FAMU FEST – Medzinárodný festival študentských filmov – Česko,
 SHORT to the Point – Medzinárodný filmový festival – Taliansko,
 Moscow Shorts - Medzinárodný filmový festival – Rusko,
 Zlatý žobrák – Medzinárodný festival lokálnych televízií – Slovensko,
 Študentský filmový festival Áčko – Medzinárodný festival študentských filmov – Slovensko,
 Filmový festival inakosti – Medzinárodný filmový queer festival – Slovensko,
 Children Care Film Festival – Medzinárodný filmový festival – Francúzsko,
 One Shot Terrassa City of Film – Medzinárodný filmový festival – Španielsko.

Referencie 

Osobnosti z Veľkého Krtíša
Slovenské LGBT osobnosti
Slovenskí režiséri
Slovenskí herci
Slovenskí scenáristi
Slovenskí kameramani
Absolventi FAMU v Prahe
Slovenskí filmoví režiséri
Slovenskí filmoví herci
Slovenskí filmoví scenáristi
Slovenskí filmoví scénografi
Slovenskí filmoví producenti